**Močvare** su plitke vode stajaćice, odnosno tlo natopljeno najčešće slatkom vodom staništa su za za mnoge biljne i životinjske vrste, kao što su [vodozemci](https://hr.wikipedia.org/wiki/Vodozemci),[ribe](https://hr.wikipedia.org/wiki/Ribe), [ptice](https://hr.wikipedia.org/wiki/Ptice), [kukci](https://hr.wikipedia.org/wiki/Kukci), [gmazovi](https://hr.wikipedia.org/wiki/Gmazovi) i [sisavci](https://hr.wikipedia.org/wiki/Sisavci).

Močvare se najčešće nalaze u [riječnim](https://hr.wikipedia.org/wiki/Rijeka_%28vodotok%29) nizinama ili uz [jezera](https://hr.wikipedia.org/wiki/Jezero), odnosno u [reljefnim](https://hr.wikipedia.org/wiki/Reljef) [depresijama](https://hr.wikipedia.org/wiki/Depresija_%28reljef%29) s intenzivnom vegetacijom. U močvarama se, za razliku od [tresetišta](https://hr.wikipedia.org/wiki/Treseti%C5%A1te), ne stvara treset.

Prema porijeklu i načinu dotoka vode močvare se dijele na:

* **niske**, koje se "hrane" samo izdanskom [podzemnom vodom](https://hr.wikipedia.org/wiki/Podzemne_vode); kod ovih močvara, vegetacijski sloj je deblji.
* **visoke**, koje se "hrane" samo površinskom vodom, praktično jedino [oborinskim](https://hr.wikipedia.org/wiki/Padaline%22%20%5Co%20%22Padaline) vodama; ovdje je sloj vegetacije tanak.
* **mješovite**, koje se prihranjuju iz oba izvora; ovaj tip je najčešći.



|  |  |  |
| --- | --- | --- |
|  | ime | Površina (ha) |
| 1. | Lonjsko polje | 210 000 |
| 2. | Kopački rit | 17 700 |
| 3. | Delta Neretve | 12 000 |
| 4. | Crna Mlaka | 625 |

**Pantanal,** najveća svjetska močvara, prostire se na 240.000 km² i dom je čak 300 vrsta sisavaca i reptila, 665 vrsta ptica i 400 vrsta riba.

Opstanak Pantanal ugrožavaju ljudi svojom pretjeranom aktivnošću na tom području. Zbog sječe šuma, razvoja poljoprivrede i nekontroliranog turizma površina ove močvare svake se godine smanji za 2,3 posto, a za 50 godina mogla bi potpuno nestati.

**Lonjsko polje** obuhvaća močvarno područje gdje se susreću rijeka Sava, Kupa, Una, Strug i Lonja. U Lonjskom polju živi 16 vrsta vodozemaca te barske kornjače, bjelouške, žličarke i ostale. Ljepota Lonjskog polja ne leži samo u velikom broju životinjskih vrsta nego i u hrastu lužnjaku.

Na sjeveroistočnom dijelu Hrvatske smjestilo se još jedno poznato močvarno područje. **Kopački rit** je poznat po zoološkom rezervatu u kojem obitava populacija orlova štekavaca te divljih pataka i prekrasnih vranaca. Najveća važnost Kopačkog rita je u velikom broju ptica, a osim toga označen je kao važno močvarno područje za odmorište i hranilište močvarnih selica.

U središnjem dijelu Hrvatske u dolini rijeke Kupe smjestila se još jedna močvara. **Crna Mlaka** je močvarno područje gdje obitavaju brojne biljne i životinjske vrste. Ovdje se nalazi hrast lužnjak, obični grab, crveni ljiljan te gmazovi, beskralježnjaci i kukci.

**Delta Neretve** nalazi se na samom jugu i predstavlja močvarno područje na kojem su smješteni ostaci sredozemnih močvara. Delta Neretve je posebno važna pticama kojima služi kao odmorište tijekom njihove selidbe prema Africi. Neretva je ujedno i zimovalište za skupine iz srednje i sjeveroistočne Europe.